# The Bill

| *The Bill* |
| --- |
| snimka uvodnog kadra TV-serije *The Bill*. |
| Žanr | policijska drama |
| Kreator | Geoff McQueen |
| Nastupaju | Glavna postava |
| Kompozitor muzičke teme | Andy Pask Charlie Morgan |
| Kompozitor(i) | Simba Studios |
| Zemlja porijekla |  Ujedinjeno Kraljevstvo |
| Jezik/ci | engleski |
| Broj serijala | 26 |
| Broj epizoda | 2400  (Lista epizoda) |
| Produkcija |
| Izvršni producent(i) | Lloyd Shirley (1984–87) Peter Cregeen (1987–89) Michael Chapman (1989–98) Richard Handford (1998–2002) Chris Parr (2002) Paul Marquess (2002–05) Johnathan Young (2005–10) |
| Trajanje | 22–4 min. (uz reklame 30 min.) 42–6 min.(2010) (uz reklame 1 sat) |
| Producentska kompanija/e | Talkback Thames |
| Distributer | FremantleMedia |
| Emitiranje |
| Originalni kanal | ITV |
| Originalno prikazivanje | 16. oktobra 1984 (1984-10-16) – 31. augusta 2010 (2010-08-31) |
| Status | obustavljena |
| Kronologija |
| Srodne emisije | * *Bureau Kruislaan*
* *Die Wache*
* *Burnside*
* *Beech on the Run*
* *Beech is Back*
* *MIT: Murder Investigation Team*
* *SOKO Leipzig*
 |
| Eksterni linkovi |
| Službene stranice |

The Bill je britanska policijska igrana TV-serija koja se originalno emitirala na programu mreže ITV od 1984. do 2010. Radnja je smještena u fiktivnu londonsku policijsku stanicu Sun Hill, te prati radnu svakodnevnicu tamošnjih policajaca, što je uključivalo rješavanje svakojakih zločina - od sitnih uličnih prevara i krađa, pa sve do najtežih ubistava. Nastala je od kratke TV-drame *Woodentoop*, emitirane u augustu 1983. godine, u kojoj je njen autor Geoff McQueen prvi put prikazao mjesto radnje i protagoniste. Ona je toliko impresionirala TV-kuću ITV da je sljedeće godine naručena TV-serija koja je s vremenom postala najdugovječnija policijska serija u historiji britanske televizije. Ovisno o sezoni, snimalo se i emitiralo po jedna ili dvije epizode tjedno. U martu 2010. je ITV najavila njeno ukidanje, a 29. i 31. augusta 2010. je prikazana dvodijelna epizoda *Respect* u kojoj se pojavilo svih 17 tadašnjih stalnih članova postave.

S obzirom na svoju dugotrajnost i izuzetno veliki broj epizoda, u *The Bill* se izredalo ukupno 174 članova stalne glumačke postave, a u sporednim i gostujućim ulogama se mogu pronaći gotovo svi značajniji britanski glumci i glumice u 1980-im, 1990-im i 2000-im.

Neke od epizoda *The Bill* su 1990-ih i početkom 2000-ih prikazivane na programu HRT pod naslovom Policija.

## Glumci

*The Bill* je imao veliki broj glavnih likova kako bi podržao broj epizoda snimljenih svake godine. Gluma u seriji *The Bill* je s vremenom je postala neka vrsta obreda za britanske glumce, sa sveukupno 174 glumca koji su u tome sudjelovali otkako je serija počela. Veliki broj njih glumio je više od jednog lika, a također su se pojavljivali u drugim britanskim sapunicama i dramskim serijama.

### Bitniji glumci

Mnogo je glumaca sudjelovalo u toj seriji duže vrijeme, ili je njihove gluma u *The Billu* znatno utjecala na njihove kasnije karijere. Slijedi kratak popis najistaknutijih među njima.

* Billy Murray je od 1995. do 2004. glumio višeg inspektora Dona Beecha. Taj lik bio je korumpirani policijski policajac, poznat po tome što je ubio višeg inspektora Johna Boultona, zbog čega je bio u bjekstvu i izazvao "skandal Don Beech".
* Tony O'Callaghan je od 1991. do 2003. glumio vodnika Matta Boydena. Boydena je upucao i ubio momak njegove kćerke da bi ona dobila novac od osiguranja, koji bi trošila na drogu.
* Christopher Ellison je od 1984. do 2000. glumio detektiva inspektora, kasnije glavnog detektiva inspektora Franka Burnsidea. Burnside je stvorio mnoge neprijatelje, i u Sun Hillu i među antagonistima, te ga je Pearson pokušao optužiti za korupciju tokom jedne istrage.
* Mark Wingett je od 1983. do 2007. glumio pomoćnika, kasnije detektiva narednika Jima Carvera. Nakon što je njegov brak sa June Ackland završio razvodom i rastućih kockarskih dugova, taj lik je napustio Sun Hill.
* Eric Richard je od 1984. do 2001. glumio vodnika Boba Cryera, koji je napustio Sun Hill nakon što ga je Dale Smith ranio greškom ga upucavši.
* Kevin Lloyd je od 1988. do 1998. glumio pomoćnika Tosha Linesa. Njegov lik je izbačen iz serije nakon što je Lloyd došao na posao pijan. Lloyd je umro sedmicu nakon toga.
* Jeff Stewart je od 1984. do 2008. glumio policajca Rega Hollisa. Njegov lik je izbačen iz serije tako što je dao otkaz navevši da ga je traumatizirala smrt njegovih kolega tokom eksplozije jedne bombe. Saznavši da će biti izbačen iz serije, Stewart je pokušao izvršiti samoubistvo prerezavši vene na ručnim zglobovima.
* Graham Cole je od 1987. do 2009. glumio policajca Tonyja Stampa. Njegov lik izbačen je jer su producenti smatrali da ne odgovara stilu nove serije.
* Trudie Goodwin je od 1983. do 2007. glumila policajku, kasnije vodnicu, June Ackland, prvi put se pojavivši u epizodi *Woodentop*. Njen lik izbačen je iz serije 2007. nakon što je njena veza sa Jimom Carverom naglo završila. Kada je Goodwin napustila *The Bill*, nije samo bila lik koji je najduže ostao u toj seriji, već je i oborila rekord za glumca koji je najduže vrijeme glumio policajca.
* Alex Walkinshaw je od 1999. do 2010. glumio policajca, kasnije vodnika i inspektora, Dalea "Smithyja" Smitha. Walkinshaw je triput igrao manje uloge u toj seriji prije nego što je postao regularan član, a kasnije se pojavio u još nekoliko britanskih sapunica i drama.
* Simon Rouse je od 1989. do 2010. glumio glavnog detektiva inspektora Jacka Meadowsa, mada je postao regularan član glumačke ekipe tek 1992. godine. Rouse je igrao i manje uloge u mnogim drugim britanskim TV serijama.
* Chris Simmons je od 2000. do 2010. glumio pomoćnika Mickeya Webba. Prije nego što je postao regularan član glumačke ekipe, dvaput je igrao manje uloge, među njima i kriminalca (1999). 2003. je privremeno napustio seriju nakon što je njegov lik doživio silovanje. Nakon toga je nekoliko puta gostovao u seriji i vratio se kao regularan član 2005. godine.

## Reference

## Vanjske veze

* *The Bill* at itv.com.
* *The Bill* na sajtu IMDb
* *The Bill* na thetvdb.com
* *The Bill* na Screenonlineu Britanskog filmskog instituta
* The Bill Wiki, eksterni wiki